Publication: Magyar Közlöny
Issue: MK-2003-121 (Year: 2003, Number: 121)
Era: 1990-2004
Section: a 110/2003. (X. 21.) FVM rendelethez
Paragraph Index: 427

f) külföldi növényanyag esetén a hazai bejelentõ írásbeli nyilatkozata az elszaporítás és forgalomba hozatal jogi lehetõségeirõl. 1.2. Gazdasági értéket meghatározó tulajdonságok A bejelentõnek fel kell sorolnia mindazon kísérleteket, próbatermesztéseket, amelynek alapján a vizsgált szaporítóanyag kiinduló növényállományának elõnyei, igényei, tulajdonságai megállapíthatók, bizonyíthatók. Azok a kísérletek vehetõk figyelembe, amelyeket a minõsítõ intézetnek a „Kísérlet bejelentõ és nyilvántartó lap”-on elõzetesen vagy legkésõbb az elõterjesztés elkészítéséig bejelentettek, és amelyek a szakmai követelményeknek megfelelnek. A gazdasági szempontok alapján a vizsgált szaporítóanyag kiinduló növényállományának teljesítményét az elõállítónak az adott kísérletek statisztikai értékelésével és az alapfaj számára jelentõs termõhelytípus-csoportok lefedésével országosan bizonyítani kell, legalább 3, az alapfajra jellemzõ termõtájban. 1.3. Az erdészeti hasznosítás lehetõségei Meg kell adni a vizsgált szaporítóanyag kiinduló növényállományának fõ hasznosítási típusát, javasolt felhasználási körét:

Source: https://magyarkozlony.hu/hivatalos-lapok/aac3729f786904ea3600dd275ea0d70a9da36b8f/dokumentumok/48599ead775a6f3fba031befd6f28f6dc42854a0/letoltes